Bretagne/Korpus-divyezhek-brezhoneg-galleg huggingface dataset:
Depuis plusieurs années, les dirigeants basques, écossais et plus récemment catalans, réclament que soit reconnu leur droit à l’autodétermination, à savoir le droit de décider de leur statut, selon le principe du droit des peuples à disposer d’eux-mêmes. 
Abaoe meur a vloaz ivez e weler pennoù Bro-Vask, Bro-Skos ha Katalonia o c’houlenn ma vo degemeret o gwir d’an emdidermenañ, da lavaret eo o gwir da zibab o statud, hervez ar gwir he deus pep pobl d’en em savelañ hec’h-unan.
Ces évolutions permanentes ont amené à la constitution d’ensembles supranationaux qui permettent de désamorcer les conflits latents. 
Dibaouez ec’h emdro an traoù ha kement-se en deus degaset ivez ensavadurioù dreist d’ar broadoù a-benn habaskaat ar bec’hioù e gor.
L’idée européenne et la construction de l’Union européenne ont pour objectif de fournir aux États un cadre dans lequel ils peuvent trouver un intérêt commun. 
Mennozh Europa ha sevel Unaniezh Europa o deus da bal degas d’ar Stadoù ur framm ma c’hallont kavout ur c’henvad.
Cette union pourrait à l’avenir évoluer en une fédération dans laquelle des régions à forte identité, et pourquoi pas la Bretagne, pourraient bénéficier d’un statut particulier et protecteur. 
En amzer da zont e c’hallfe an Unaniezh-se treiñ en ur c’hevredad ma c’hallfe ar broioù distad kreñv o identelezh — ha Breizh ivez, petra ’virje? — kaout ur statud gwarezus dezho o-unan.
On le voit bien, l’évolution du monde est multiforme et doit s’adapter en permanence aux situations politiques de plus en plus complexes. 
Gwelet a reer ervat emañ ar Bed oc’h emdreiñ hervez doareoù a bep seurt ha rankout a ra en em ober eus saviadoù kempleshoc’h-kemplezh.
Il s’agit d’une des conditions majeures de l’équilibre démocratique de notre planète.
Unan eus an divizoù meur eo evit ma c’hallo hor planedenn tapout ur c’hempouez demokratel.
Géographie physique : repère pour comprendre la Bretagne
Douaroniezh fizikel : spisverkoù evit kompren Breizh.
Terre, végétation, eau, climat et biodiversité
An douar, ar struzh, an dour, an hin, hag ar vevliesseurted
Le Massif armoricain, des montagnes à la plaine
Kein Breizh, eus ar menez d’ar blaenenn
Ce qui ailleurs serait appelé « colline » prend en Bretagne le nom de « montagne » (br. menez), terme qui, malgré la modestie des altitudes référencées, n’est pas forcément usurpé car certains représentants typiques de la faune et de la flore des montagnes peuvent s’y rencontrer. 
Ha n’eo ket dav dezho bezañ uhel-uhel evel an Alpoù evit kaout tro d’ober gant ar ger diwezhañ-mañ. Ha koulskoude ober gantañ n’eo ket mont re amplik dezhi, pa c’haller kavout plant pe loen arouezius eus seurt ardremez dre eno.
L’aspect souvent montagneux de ses paysages escarpés (du nom de roc’h, roc) rappelle que la Bretagne fait entièrement partie du Massif armoricain qui s’étend également sur l’extrême ouest de la France. D’une superficie de 65 000 km², il se compose de deux lignes de crêtes. 
Gwall lemm e c’hall uhelennoù Breizh bezañ, gant kribennoù troc’h-didroc’h, ha da neuze e vez graet gant ar ger roc’h dre vras. Na zisoñjomp ket ez eo Breizh a-bezh lodek en un torosad, Torosad Arvorig, a ya d’ober ivez tu kornaoueg pellañ Bro-C’hall, dindan ur 65 000 km² bennak. Div linenn gribennoù a zo.
Au nord, les monts d’Arrée culminent à 385 m (Roc’h Ruz, sur la commune de Plounéour-Ménez) et au sud, les montagnes Noires, dans l’alignement des landes de Lanvaux et du sillon de Bretagne, à 326 m (Roc’h Toullaëron, sur la commune de Spézet). 
Eus tu an hanternoz emañ Menez Are, hag a dap 385 m er Roc’h Ruz (e kumun Plouneour-Menez), hag eus tu ar c’hreisteiz ar Menez Du, a gendalc’h gant uhelennoù Lannegi Lanvaoz hag Erv Breizh, a dap 326 m (Roc’h Toull al Laeron e Speied).
Les sommets des monts d’Arrée se succèdent dans le prolongement du Roc’h Ruz, vers le sud-ouest. 
Uhelennoù Menez Are a gendalc’h ar Roc’h Ruz etrezek ar mervent.
La chaîne s’étend loin vers l’est avec les hauteurs trégorroises d’où se détache, isolé, le Méné-Bré (302 m), jusqu’au mont Bel-Air (339 m) en Haute-Bretagne. 
Kendelc’her a ra an aradennad ivez war-du ar reter gant uhelennoù Treger, ma c’haller gwelet, en e bart e-unan, Menez Bre (302 m), betek Menez Beller (339 m) e Breizh-Uhel.
Aux portes de la presqu’île de Crozon, le Menez Hom, point de repère des marins depuis une haute antiquité, fait géologiquement partie des montagnes Noires, et culmine à 330 mètres. 
Serret eo gourenez Kraozon gant Menez C’homm, ur merk a-bouez evit ar voraerien abaoe an henamzer bellañ. Un darn eus aradennad ar Menez Du eo evit an douarourien ha tapout a ra 330 m.
Il offre une vue exceptionnelle dans un rayon de plusieurs dizaines de kilomètres sur la côte atlantique. 
Ur gwel dibar war aodoù ar Meurvor Atlantel war veur a zek lev a c’hall pakañ sell an den pa vez e penn krec’h ar menez-se.
Bien plus à l’est, le point le plus haut se trouve en forêt de Paimpont à 258 m. 
Kalz pelloc’h war-du ar sav-heol e kaver un uhelenn all e Koad Pempont, gant 258 m a uhelder.
Sur la côte et à l’est de la Bretagne, on trouve un paysage de pénéplaine, c’est-à-dire un paysage anciennement tourmenté mais largement érodé. 
War an aod hag e reter Breizh e kaver ardremez un argompezenn, da lavaret eo un ardremez meneziek bet krignet ha plaenaet da vat.
L’impression de relief est accentuée en Bretagne par la présence, surtout au nord, de vallées encaissées où coulent de nombreux cours d’eau. 
Sav-diskenn a zo kenañ gant ar vro, en norzh muioc’h c’hoazh, p’eo dastroc’het gant traoñiennoù serzh ma red stêrioù ha gwazhioù a bep seurt enno.
Le bassin de Rennes trace une ligne nord-sud suivant le cours de la Vilaine. 
Durc’haet norzh-su eo Diazad Roazhon diouzh red ar Gwilen.
En Pays nantais, seul le sillon de Bretagne forme un massif homogène dont la cime atteint les 91 m, mais le point culminant du département de Loire-Atlantique se trouve à Fercé (117 m). 
Plaenik eo Bro-Naoned ha n’eus nemet Erv Breizh, hag a dap 91 m, a-gement a zo neuz un aradennad ganti. E Ferreg emañ beg uhelañ an departamant (117 m) avat.
La plupart des paysages côtiers ont l’aspect d’un grand plateau où les falaises dominent souvent à plusieurs dizaines de mètres au-dessus de l’océan. 
Ardremez an arvor a vez neuz un argompezenn ganti alies gant tornaodoù uhel pe uheloc’h.
La côte sud est plus basse et le jeu des marées couvre et découvre de nombreux espaces.
Izeloc’h eo arvor ar su ha goloet-dizoloet e vez tachennadoù bras an aod vev gant c’hoari ar chal hag an dichal.
Bassin de Rennes
Diazad Bro-Roazhon
Les réseaux de fleuves et rivières en Bretagne
An doureier e Breizh
Ce n’est pas moins de 26 bassins versants que compte la Bretagne. 
E Breizh ez eus 26 diazad-doureier. Kalzik eo.
En effet, dans un espace fortement vallonné, l’eau est omniprésente. 
N’eo ket souezh avat p’emañ an dour e pep lec’h en ur vro krec’hioù ha traoñioù.
Tout d’abord la mer, ensuite la pluie, et ce qui en découle, à savoir les nombreux cours d’eau, phénomène amplifié par l’imperméabilité du sol. 
Da gentañ emañ ar mor, goude emañ ar glaveier, ha diwarno emañ an dourredennoù niverus. Gwashaet eo an traoù dre m’eo didreizh an douar.
L’un des plus grands fleuves d’Europe termine sa course en Bretagne. La Loire, majestueuse, traverse sur 106 km (sur un total de 1 012 km) le département de la Loire-Atlantique, par ce que l’on appelle le « Val de Bretagne ». 
E Breizh eo ec’h echu unan eus stêrioù pennañ Europa, al Liger, war 106 km (diwar un hed leun a 1 012 km) e red ar stêr veur-se dre ar pezh a vez graet “Traoñienn Breizh”, e departamant al Liger-Atlantel.
Tout aussi emblématique, la Vilaine, longue de 230 km, dessine un bassin versant dont la superficie est égale à 1/3 de la Bretagne. 
Ken pouezus all eo ar Gwilen, 230 km eo e red, ha bras-kenañ eo e ziazad, pa dap ober war-dro 1/3 eus Breizh a-bezh.
Navigable, la Vilaine forme avec le canal de Nantes à Brest et le canal d’Ille-et-Rance un réseau permettant de rejoindre la Manche et l’Atlantique. 
Bageüs eo ar Gwilen, ha gant Kanol Naoned-Brest ha Kanol Il-ha-Renk ez eus graet ur rouedad hentoù-dour a ya eus Mor Breizh d’ar Meurvor Atlantel.
Les cours d’eau bretons ont souvent un débit rapide et forment de larges estuaires, qu’on appelle « aber » ou plus communément « ria », que les marées remontent parfois très en amont. 
Gant stêrioù Breizh e vez alies ur c’has dour herrek. En em deuler a reont er mor e genaouioù bras a vez graet “aber” anezho a-wechoù. Tre ha lanv a c’hoarvez er genaouioù-se ha gallout a ra ar mor sevel pell e-barzh en douaroù a-wechoù.
On compte huit cours d’eau de plus de 100 km. 
Eizh stêr a dap 100 km a hirder pe ouzhpenn.
Dans l’ordre décroissant : Vilaine, Blavet, Oust, Aulne, Loire, Rance, Couesnon, Seiche. 
Setu-i hervez urzh o hirder: ar Gwilen, ar Blavezh, an Oud, an Aon, al Liger, ar Renk, ar C’houenon hag ar Sec’h.
Les cours d’eau plus modestes sont caractéristiques du réseau hydrographique breton, à l’image de l’Aven ou de l’Odet. 
Met berroc’h a-galz eo ar braz eus stêrioù Breizh, evel an Aven pe an Oded.
La démolition du barrage de Kernansquillec en 1996 sur le Léguer a permis de ramener la vie dans cette rivière du nord de la Bretagne. Le saumon y a retrouvé sa place, tout comme sur l’Aulne où des passages ont été aménagés. 
Dispennet eo bet stankell Kernaskilheg war al Leger e 1996 hag a-drugarez da gement-se eo distroet ar vuhez er rinier-se eus hanternoz Breizh, ha distro an eoged enni evel er Stêr-Aon el lec’h ma’z eus bet savet lec’hioù tremen evito.
Quelques lacs ou marais forment des havres de paix pour une faune et une flore d’exception. 
N’eus ket ur vro lennus eus Breizh met kavout a reer hiniennoù anezho; lec’hioù gleb avat a zo kalz muioc’h: geunioù, gwernioù ha paludoù, tachennoù talvoudus-dreist evit an natur.
C’est le cas du marais de la Brière qui couvre 40 000 hectares ou bien encore du lac de Grand-Lieu, le plus vaste de Bretagne. 
En o zouez eo dav menegiñ ar Briver gant e 40 000 hektarad geunioù, hag al Lenn Veur, an hini vrasañ e Breizh, hag a-bell.
Sa superficie varie fortement en raison de la faible déclivité du site. 
Cheñch-dicheñch eo he gorread abalamour m’eo tremen plaen al lec’h.
Il peut passer de 35 km² au double selon les saisons. 
35 km² eo he gorread pa vez en he bihanañ, met daougementiñ a c’hall ober hervez ar c’houlzioù bloaz.
Enfin, le lac de Guerlédan, d’une profondeur de 40 m s’est formé après la construction d’un barrage hydroélectrique sur le cours du Blavet. 
Lenn Gwerledan, gwall zon (40 m), a zo anezhi abaoe ma’z eus bet savet ur stankell dourdredan a-dreuz red ar Blavezh.
Une histoire vieille de deux milliards d’années
Daou viliard a vloavezhioù skrivet e douar Breizh
La Bretagne est tout entière incluse dans le Massif armoricain, dont elle constitue à peu près 55 % de la superficie. 
Emañ Breizh a-bezh e-barzh e Torosad Arvorig ma’z a da ober un tammig ouzhpenn an hanter anezhañ (55% eus e c’horread).
Il s’agit d’une entité géologique très ancienne et complexe, qui recouvre également l’extrême ouest de la France et les îles Anglo-Normandes (Jersey, Guernesey, Sercq, Aurigny…)
Un unvez c’heologek gwall gemplezh ha kozh-kozh eo hag a ya d’ober ivez kornaoueg pellañ Bro-C’hall hag Inizi Mor Breizh (Jerzenez, Gwernenez, Sark, Aldernez…).
C’est un vieux socle qui fut tour à tour montagne himalayenne et submergé par les mers. 
Ur sichenn gozh-meurbet eo hag a zo bet, tro-ha-tro, menezioù ken uhel ha menezioù uhelañ ar bed a-vremañ ha douaroù beuzet gant ar mor.
Aujourd’hui il est fortement érodé et offre un sous-sol très varié, résultat de longues périodes sédimentaires entrecoupées de nombreux épisodes tectoniques, métamorphiques, plutoniques et volcaniques. 
Gwall grignet eo ha gwall blaenaet bremañ. Liesseurt-kenañ eo e gondon, pa’z eus bet hir vareadoù gouelezenniñ dastroc’het gant prantadoù tektonek, metamorfek, ploudonek ha tanveneziek.
On peut y voir, en certains points du littoral du Trégor, les roches les plus anciennes de l’ouest de l’Europe (2 milliards d’années). 
En un dornadig plasoù eus aod Bro-Dreger e c’haller gwelet karregadoù koshañ Europa ar C’hornaoueg (2 viliard a vloavezhioù).
Ce ne sont pas les célèbres granites bretons (roches d’origine magmatique dont la formation date, pour les plus grands massifs, de – 500 millions pour les plus anciennes (à l’est), à – 430 millions (au sud) à entre – 350 et – 290 millions d’années pour les plus emblématiques (au nord)) qui sont les plus fréquents, mais les roches sédimentaires où prédominent les schistes (souvent ardoisiers) et des grès. 
Daoust d’ar pezh a greder alies n’eo ket greunit a gaver an aliesañ e Breizh, met karregadoù gouelezennek, ar skilt (sklent alies) hag ar c’hrag en o zouez dreist-holl. Greunitoù Breizh a zo karregadoù magmatek bet furmet, etre – 500 milion a vloavezhioù ’zo evit ar re goshañ (er reter) ha – 430 milion a vloavezhioù ’zo (er su) hag etre – 350 ha – 290 milion a vloavezhioù ’zo evit ar re vrudetañ (en norzh).
Depuis l’Antiquité et même avant, les richesses du sous-sol ont été exploitées : l’or, l’argent, le plomb, l’étain, et le fer présent un peu partout… 
Abaoe an henamzer, hag a-raok ivez moarvat, ez eus bet tennet korvo eus kondon Breizh: aour, arc’hant, plom, staen, ha houarn a gaver un tamm dre-holl…
De nos jours, on extrait surtout du kaolin et de l’andalousite, auxquels on peut ajouter l’uranium, sans oublier les différents granites et les ardoises, mais cette activité est en forte régression.
Bremañ e vez eztennet kaolin hag andalouzit dreist-holl, hag ivez uraniom, hep disoñjal ar greunit hag ar sklent, met war an diskar emañ an obererezh-mañ.
Domaine nord armoricain
Domani Arvorig an Hanternoz
Cisaillement nord armoricain
Troc’h Arvorig an Hanternoz
Socle cadomien granitisé à l’Hercynien
Sichenn gadomian greunitekaet en herkinian
Domaine trégorrois septentrional
Domani Treger an Hanternoz
Socle cadomien et roches très anciennes
Sichenn gadomian ha karregadoù kozh-kozh
Restructuration et granitisé au Dévonien
Adframmet ha greunitekaet en Devonian
Socle cadomien et plus ancien peu retouché par l’orogénèse hercynienne
Sichenn gadomian ha koshoc’h adstummet nebeut gant an orogenad herkinian
Socle cadomien peu affecté par l’orogénèse hercynienne
Sichenn gadomian tizhet nebeut gant an orogenad herkinian
Domaine centre armoricain
Domani Arvorig ar C’hreiz
Socle cadomien sédimentaire et plissé
Sichenn gadomian gouelezennek ha pleget
Restructuré au Carbonifère
Adframmet e-kerzh ar C’harbonifer
Domaine sud armoricain
Domani Arvorig ar C’hreisteiz
Cisaillement sud armoricain
Troc’h Arvorig ar C’hreisteiz
Limite aléa sismique (faible au nord / modéré au sud)
Bevenn dargouezh kren-douar (dister en norzh, habask er su)
Roche complexe éléments du socle d’âge intermédiaire (nord) et cadomien (sud)
Karregadur kemplezh, elfennoù ar sichenn a oad etre (norzh) ha kadomian (su)
Zone de sismicité très faible mais non négligeable
Takad krendouarel gwall zister hep bezañ displed
Autres (sables, argiles, micaschistes…)
Traoù all (traezhoù, prioù, mikaskiltoù…)
Des territoires modelés par l’homme
Ur vro stummet gant labour an dud
Le bocage constitue la majorité du paysage breton. Les types de végétation qu’on trouve en Bretagne sont bien plus diversifiés. Citons, par exemple, les paysages de landes dans les monts d’Arrée, de marais en Brière, du vignoble dans le sud Loire ou de cultures légumières dans le Léon, près de Paimpol ou encore de Cancale.
Dindan an “argoad” emañ an darn vrasañ eus Breizh, da lavaret eo ur c’harzhaoueg hag a ya girzhier, kleuzioù ha kaeoù koadet ouzh hec’h ober. Met n’eus ket nemet an argoad, pell alese. Bez’ emañ ivez al lannegi, ar “menez” — gant e ster ledan, da lavaret eo uhelennoù krin, brugek, mat hepken da beuriñ pe da c’houzeriañ —, ar paludoù hag ar geunioù evel ar Briver, ar gwiniegi e gevred ar vro, hag an arvor pinvidik, digoad alies, gant ar gounid legumaj, evel e Bro-Leon, kornioù-bro Pempoull ha Kankaven.
Trois grandes zones se dessinent toutefois en Bretagne. 
Teir rann vras a c’haller lakaat war-wel evelato.
À l’ouest, le bocage est resserré et en certains endroits, à cause du remembrement, il peut être ouvert ou résiduel. 
Er c’hornaoueg eo stank pe stankoc’h an argoad, met distank-mat pe disleberet-kenañ e c’hall bezañ da-heul an adlodennañ.
Dans l’est, notamment en Ille-et-Vilaine, et dans le nord de la Loire-Atlantique, les plaines et les bocages à ragosse (c’est-à-dire à arbres étêtés) constituent les éléments caractéristiques du paysage. 
Eus tu reter ar vro, en Il-ha-Gwilen ha norzh al Liger-Atlantel dreist an holl, eo plaenennoù argoadek gant torgosoù eo a weler.
Enfin, dans le sud Loire, la vigne forme un paysage particulier à cette région. 
E traoñ ar vro, en tu-hont d’al Liger, eo ar gwiniegi a ra neuz ar vro.
La constitution du bocage est due à des pratiques agricoles spécifiques à l’ensemble de la côte atlantique.
An doare-se da c’hounit douar etre girzhier a vez kavet a-hed-da-hed aodoù ar Meurvor Atlantel.
On le rencontre notamment en Bretagne, en Normandie ou au pays de Galles. 
Kavet e vez anezhañ e Breizh, e Normandi hag e Kembre.
Cette forme de paysage s’adapte au climat océanique, humide et venteux. 
Eus ar c’hentañ eo an doare-ober-se diouzh hin ar meurvor, a zo avelek ha gleborek.
Les enceintes resserrées présentent l’avantage de permettre des cultures protégées des intempéries mais également un intérêt écologique. 
Gwarezet mat diouzh an amzer e vez an trevadoù hag al loened e-giz-se. Eus ar c’hentañ eo evit an endro ivez.
En effet, le bocage est souvent assimilé à une « forêt linéaire » où les espèces peuvent évoluer à l’abri des hommes. 
Ur goadeg a-steudoù eo hag ar spesadoù a c’hall bevañ ha paotaat enni.
Le paysage breton surprend également par la dispersion de l’habitat. 
Heverk eo ivez Breizh gant he doare anneziñ a-strew.
Les communes rurales sont constituées de nombreux hameaux ou villages qui fonctionnent en autonomie par rapport aux bourgs. 
War ar maez e vez ur bern kêriadennoù, brasoc’h darn anezho eget ar bourc’hioù a-wechoù.
L’habitat dispersé pose aujourd’hui des questions d’économie de l’espace, plus prégnante en période de forte pression foncière. 
N’eo ket tre ar boaz bevañ-se diouzh an doare a-vremañ da verañ an tiriadoù, evit an ichoù paneveken.
Il s’agit d’un des défis que la Bretagne devra relever pour préserver son originalité.
Ar Vreizhiz a ranko deskiñ terkañ mat o bro ma fell dezho mirout he neuz dibar dezhi.
Bocage et paysages à bosquets
Garzhaoueg hag ardremez bodennaouek
Paysages ouverts, à talus ou haies et bocage résiduel
Ardremez digor, gant kleuzioù pe girzhier ha restadoù garzhaoueg
Plaines avec bocage à ragosse déstructuré, herbu
Plaenennoù gant garzhaoueg targosennek disframmet, pradeier-sall
Landes, friches et dunes
Lannegi, fraosteier ha tevennoù
Urbain, habitat diffus
Kêrioù, annezañ strewet
Sites du Conservatoire du littoral
Lec’hiennoù Mirva an arvor
La diversité des paysages bretons
Kornioù-bro liesseurt
Le bocage, comme nous l’avons vu précédemment, constitue l’élément le plus caractéristique du paysage breton. 
Evel m’hon eus gwelet diouzhtu eo an argoad, gant e rouedad girzhier ha kleuzioù koadet, ar pezh a weler ar muiañ e Breizh.
Cela ne veut pas dire pour autant que chaque région de Bretagne ne dispose pas de sa propre originalité. 
Pep broig he deus he zamm liv dezhi hec’h-unan avat.
En effet, la végétation ne constitue pas le seul élément en mesure de qualifier le paysage. 
N’eo ket ar struzh hepken a ya d’ober neuz ur vro.
Le relief, les cours d’eau, l’habitat sont d’autres critères permettant de distinguer ce qu’on peut appeler une unité paysagère. 
Ar redoù-dour, ar c’hrec’hioù hag an treier, an tiez a zo traoù all hag a ya d’ober doare hollek ar c’horn-bro-mañ-korn-bro.
Il est possible d’en dessiner plusieurs dizaines qui, contrairement à ce que fait ressortir la carte, ne sont pas si délimitées qu’il y paraît. 
Na pet warn-ugent anezho a c’haller kavout! Met daoust d’ar pezh a seblant ar gartenn diskouez n’int ket ken disrannet-se an eil re diouzh ar reoù all.
Ces unités peuvent s’entremêler. 
Mesket e c’hall an doareoù-se bezañ.
Quelques exemples permettent de mesurer leur diversité. Le plateau léonard a été fortement remembré, notamment dans la zone légumière proche de Saint-Pol-de-Léon. 
Un dornadig skouerioù da welet pegen liesseurt int: pladenn Bro-Leon a zo dizolo-kenañ, koadet nebeut a-gozh hag adlodennet da vat war ar marc’had. Kement-se ’zo heverk e tachenn al legumaj tro-dro da Gastell-Paol.
Les monts d’Arrée sont au contraire boisés et fortement vallonnés sauf aux sommets où la végétation est caractéristique des zones de basse montagne. 
Dishañval da vat eo Menez Are, sav-diskenn holl, koadek war-bouez ar c’hribennoù krin a denn da struzh ar menezioù izel.
Les vallées de l’Aulne, du Scorff ou de la Vilaine sont typiques des zones de cours d’eau. 
Traoñiennoù ar Stêr-Aon, ar Skorf hag ar Gwilen a zo tre-ha-tre neuz broioù ar stêrioù ganto.
Aussi la variété des paysages côtiers fait de la Bretagne une terre de contrastes. 
Neuzioù ar vro dispaket en arvor a zo dishañval ivez.
La mer fermée du golfe du Morbihan, aux allures paisibles, contraste autant avec les falaises escarpées et les eaux turquoise de la presqu’île de Crozon que la côte trégorroise dont le granite rose a été poli par l’érosion et le vent. 
Sioul ha plaen eo mor-bihan Gwened, n’eo ket evel tornaodoù sonn ha dourioù glas-turkvaen gourenez Kraozon. Dishañval-mik eo ivez aod Treger gant he greunit ruz krignet ha lufret gant an avel hag ar mor.
Le caractère social du paysage est également un élément marquant. 
Bras eo merk an dud war neuz ar vro ivez.
Qu’il s’agisse des villes ou des campagnes, le modelage du paysage est presque systématiquement dû à un aménagement humain. 
En tu-hont d’ar c’hêrioù ha d’ar c’hêriadennoù eo meret ar maezioù gant an dud ivez.
Cela se ressent jusque dans la manière dont les populations construisent leur habitat. Même si les matériaux utilisés correspondent plus à la richesse du propriétaire, la pierre, la paille ou le bois sont utilisés selon les ressources naturelles à disposition et selon des normes propres à chaque région.
Evit an tiez ez a an dud, koulz paour ha pinvidik, da gemer an danvez sevel en-dro dezho — mein, plouz, koad… — ha pep korn-bro en deus e chemet evit se.
La Bretagne était couverte de forêts au mésolithique et ce n’est qu’au ve siècle avant J.-C., avec l’arrivée de l’agriculture, que le paysage se transforme, et une large déforestation semble déjà un fait acquis à la fin de l’Antiquité. 
Breizh a oa dindan ar gwez er mezolitik, amzervezh kreiz ar maen, ha n’eo nemet gant deroù al labour-douar er vro, er Vet kantved kent J.-K., ma teu kemm en ardremez, hag a-benn diwezh an henamzer e seblant ar vro bezañ digoadet mat.
Les massifs forestiers sont modestes en taille, même si le bocage breton peut parfois donner l’impression de se trouver dans une forêt géante. 
Dre-se n’eo ket gwall vras ar c’hoadegi, petra bennak ma ro tro an argoad da grediñ, gant e rouedad kleuzioù gwezek, e vezer en ur c’hoad diharz.
La forêt de Paimpont, située dans l’ancien Porhoët (de Paou-tro-koed, le pays à travers les bois), est la plus vaste de nos forêts, avec 77 km². 
Koadeg Pempont, er Porc’hoed (eus paou-tre-koed, ar vro a-dreuz ar c’hoad), eo ar vrasañ eus koadegi Breizh, gant 77 km².
Viennent ensuite avec 45 km² la forêt du Gâvre au nord de la Loire-Atlantique, moins connue que la précédente, puis la forêt de Rennes (29 km²), celles de Fougères (15 km²) et de Loudéac (13 km²). 
War-lerc’h e teu koadegi divrutoc’h: koad ar C’havr (45 km²), e gwalarn al Liger-Atlantel, koadoù Roazhon (29 km²), Felger (15 km²) (ar “c’hoad rous”) ha Loudieg (13 km²).
Seules cinq forêts ont une superficie supérieure à 10 km². En revanche, on compte plus de 120 espaces boisés. 
N’eus nemet pemp koadeg a-gement a ya en tu-hont da 10 km², ha koulskoude e kaver en tu-hont da 120 koadeg dre an holl.
La plus grande concentration se trouve dans le centre du Pays vannetais. Il s’agit d’une succession de bois partant de Pontcallec jusqu’à la Forêt Noire au nord de Redon. 
Kalz anezho a zo e kreiz Bro-Wened, un aridennad koadeier gant hini Pontkalleg en ur penn betek ar C’hoad Du en norzh da Redon er penn all.
C’est essentiellement en Bretagne intérieure et à l’est que l’on trouve le plus de forêts. 
E kreiz hag e reter Breizh eo a gaver ar muiañ a goadeier.
La côte ou le sud de la Loire-Atlantique sont dépourvus de grands espaces boisés. 
N’eus ket nemeur a goadoù en arvor hag e su al Liger-Atlantel.
Mais la plus grande forêt bretonne est linéaire, il s’agit du bocage ; au début du XXe siècle, le maillage bocager couvrait les trois quarts du territoire breton, les talus et les haies courant sur près d’un million de kilomètres. 
Met ar vrasañ koadeg a zo a-steud, hag ar rouedad kleuzioù koadek hag ar girzhier a gaver en argoad eo a ya d’hec’h ober. E penn kentañ an XXvet kantved e tape tost d’ur milion a gilometradoù.
Un remembrement radical et le plus souvent autoritaire eut lieu dans les années 1960, ne laissant subsister de nos jours que 300 000 km de talus que l’on songe enfin à protéger et à développer. 
Ur gwall adlodennañ, kaset da benn gant ar pennadurezhioù er bloavezhioù 1960, en deus distrujet un darn vat anezhi ha ne van ken nemet un 300 000 km bennak hag a vezer e soñj, bremañ hepken, mirout ha kempenn.
On compte plus de 1 700 espèces de plantes dites vascularisées en Bretagne. 
En tu-hont da 1700 spesad plant gwazhiennek a gaver e Breizh.
Dans un pays de plantes hygrophiles, surtout à l’ouest, le chêne pédonculé et le hêtre sont bien représentés. 
Plant hag a blij ar glebor dezho a gaver kenañ, er c’hornaoueg da gentañ penn, hag en o zouez e kresk brav an derv-garzh hag ar faou.
Cette diversité est toutefois mise en péril par l’enrésinement (arbres et arbustes à croissance rapide) et aujourd’hui plus de 20 % des plantes bretonnes sont en voie de disparition au niveau local.
En arvar emañ ar binvidigezh-se avat p’eo techet an dud da blantañ gwez-rousin, buan o c’hresk, ha fall evit douar Breizh, ha tost da 20% eus plant Breizh a zo en arvar er vro
Les grandes caractéristiques du climat breton
Un dramsell war an amzer a ren e Breizh
Les préjugés sur le temps qu’il fait en Bretagne génèrent régulièrement des débats passionnés. 
Chaok ha breud a vez alies diwar-benn an amzer a ren e Breizh.
Pourtant, on peut affirmer qu’il n’existe pas un climat breton mais bien plusieurs, notamment quatre zones principales : le littoral occidental et septentrional marqué par un climat peu contrasté, souvent venté et doux en hiver ; le littoral sud et de la région de Saint-Malo aux étés cléments ; une vaste zone dite « Monts d’Arrée », correspondant à la pointe occidentale de la Bretagne, caractérisée par une pluviométrie plus forte qu’ailleurs ; et enfin à l’est une zone chaude et plus ensoleillée, déjà influencée par le climat continental. 
Koulskoude e c’haller lavaret n’eus ket eus un hin nemetken e Breizh, meur a hini a zo. Pevar zakad pennañ a c’haller lakaat en a-raok: arvor ar c’hornaoueg hag an norzh, digemm a-walc’h gant goañvoù klouar hag avelek; arvor ar su ha korn-bro Sant-Maloù gant hañvoù kaer; un takad brazik hag a vez graet “Menez Are” anezhañ, a ya un darn vat eus Breizh ar c’huzh-heol d’e ober, ha glepoc’h eo. Er sav-heol e kaver rannoù tommoc’h ha heoliekoc’h en hañv, levezonet gant an hin gevandirel.
Un fort différentiel existe entre les régions de Bretagne. 
Kalz a ziforc’hioù a weler etre kornioù-bro Breizh.
En termes de pluviométrie, la région de Rennes n’enregistre que 800 millimètres d’eau par an, tandis qu’au sommet des monts d’Arrée les précipitations peuvent atteindre le double. 
Mar seller ouzh ar glaveier e c’haller teuler pled ne gouezh nemet 800 milimetrad dour e kostezioù Roazhon pa gaver un daouc’hement e Menez Are.
En termes d’ensoleillement, le littoral du Morbihan et la région guérandaise obtiennent la palme avec plus de 2 200 heures de soleil — ce qui permet l’exploitation de marais salants — par an (soit plus de 50 % de temps ensoleillé sur l’année) à l’inverse de la région de Daoulas avec un modeste 1 400 heures (soit environ 32 % de temps ensoleillé sur l’année). 
Evit a sell an heoliañ emañ ar maout gant arvor Bro-Wened ha bro Gwenrann gant en tu-hont da 2 200 eurvezhiad heol bep bloaz — ar pezh a zo dispar evit gounit holen —; kement-se a dalvez e vez an heol o parañ tost d’an hanter eus an amzer war an deiz. E korn-bro Daoulaz avat ne bar nemet 1 400 eurvezh (32% eus an amzer).
Pour les températures, il existe un différentiel de 2,5 °C entre la région de Quintin dans les Côtes-d’Armor et Belle-Île-en-Mer ou l’ouest du pays de Retz près de Pornic.
Evit a sell ar wrez, ez eus un diforc’h a 2,5°C etre korn-bro Kintin, en Aodoù-an-Arvor, hag ar Gerveur pe kornaoueg Bro-Raez e trowardroioù Pornizh.
Littoral : venté, étés doux, hivers peu rigoureux, pluies moyennes
Arvor : avelek, hañvoù kloar, goañvoù dic’harv, glaveier etre
Littoral doux : venté, étés cléments
Arvor klouar : avelek, hañvoù klouar
Mont d’Arrée : hivers froid, peu de périodes de chaleurs, fortes pluies
Menez Are : goañvoù yen, nebeut a dommder, glaveier etre
Intérieur : climat médian, à dominante plus océanique
Diabarzh : hin glouar, nebeutoc’h a levezon gant an aer vor
Intérieur est : hivers plus frais, étés plus chauds, pluies modérées
Reter diabarzh : goañvoù feskoc’h, hañvoù tommoc’h, glaveier kerreizh
Sud-est : étés relativement chauds et ensoleillés
Gevred : hañvoù tomm hag heoliek
Cumul annuel de température
Keidenn vloaziek ar gwrezverkoù
Cumul annuel d’insolation
Sammad bloaziek an heoliadur
Cumul annuel de précipitations
Sammad bloaziek ar c’houezhadurioù
Fréquence du vent : moyenne pour 1000 observations
Nerzh an avel : keidenn evit 1000 arselladenn
Une richesse soumise à un fragile équilibre
Ur binvidigezh gwall vresk
Du fait d’un peuplement ancien, peu d’espaces véritablement « naturels » demeurent en Bretagne. 
Poblet eo Breizh a-gozh ha n’eus ket kalz a lec’hioù naturel-mik ken.
Pourtant homme et nature ont su s’adapter l’un à l’autre, notamment la faune et la flore à l’imposant maillage de bocage. 
Koulskoude eo en em c’hraet an eil ouzh egile, koulz mab-den hag an natur; ha dreist an holl al loened hag ar plant, ouzh rouedad stank ar girzhier hag ar c’haeoù.
Il est curieux de constater que l’animal qui a eu le plus à pâtir de l’arasement inouï de cette forêt linéaire durant la seconde moitié du XXe siècle (plus de 10 000 km par an), a été l’hermine. 
Souezhus eo gwelet penaos eo an erminig, loen arouez ar vro, al loen a zo bet gwazh ar muiañ eus an diskar kleuzioù drastus (en tu-hont da 10 000 km bep bloaz) bet kaset da benn en eil hanterenn an XXvet kantved.
Autres figures emblématiques inféodées à des pratiques culturales (fauche, pâture…), le courlis cendré, qu’une légende donne comme l’oiseau sachant parler breton, et le crave à bec rouge, un corvidé rare qui hante les prairies littorales des zones celtophones de la frange atlantique. 
Loened arouezel all o deus ezhomm eus al labour-douar (foennat, peuriñ…), en o zouez emañ ar c’hefeleg-aod, lakaet da vezañ an evn a ouije brezhoneg hervez ur vojenn, hag ar c’havan beg ruz, ur vran tremen ral hag a vez gwelet o klask he boued e tirienoù bord an aod ar rannvedoù ma vez kaozeet yezhoù keltiek.
La Bretagne joue le rôle de zone de transition entre la péninsule Ibérique et les îles Britanniques. 
Ul lec’h kreiz eo Breizh ivez etre ledenez Iberia hag an Inizi Keltiek.
L’escargot de Quimper, qui habite en basse Bretagne, ne se rencontre par ailleurs qu’au Pays basque et au nord de la péninsule Ibérique. 
Melc’hwedenn-grogennek Kemper, hag a vev e Breizh-Izel, ne vez kavet nemet e Bro-Vask hag e hanternoz Iberia a-hend-all.
Le célèbre narcisse des Glénan, endémique de cet archipel, est très proche d’une sous-espèce galicienne. 
Brudet eo foeon Glenan pa ne vez kavet nemet en enezeg-se, ha gwall nes eo d’un isspesad eus Galiza.
Les populations de phoques gris fréquentent la Mer celtique. 
Dont ha mont a ra ar reuniged gris dre ar Mor Keltiek.
La première réserve naturelle fut créée en 1912 dans l’archipel des Sept-Îles pour protéger les oiseaux marins s’y reproduisant de « safaris sauvages ». 
E 1912 e oa bet savet ar mirva natur kentañ, a-benn gwareziñ an evned-mor diouzh an abadennoù lazhata direzon aozet evit an douristed.
Depuis, tout un réseau s’est peu à peu construit, géré le plus souvent par l’association Bretagne vivante-Société pour l'étude et la protection de la nature en Bretagne.
Abaoe an amzer-hont ez eus bet savet ur rouedad tamm-ha-tamm, meret evit an aliesañ gant ar gevredigezh Breizh Vev – Kevredigezh studi ha gwareziñ an natur e Breizh.
Parmi les mammifères notables, on peut signaler la superbe loutre qui reconquiert depuis peu ses anciens territoires. 
A-douez ar bronneged eo dav ober anv eus an dourgon, a zo, abaoe ur pennadig, oc’h adtapout o zachennoù kollet.
Le castor fut réintroduit avec succès dans les monts d’Arrée en 1968 et réapparaît également dans la région nantaise. 
Degaset eo bet an avanked en-dro er vro e 1968, e Menez Are ; krog eur ivez d’o gwelet en argrec’h traoñienn al Liger e Bro-Naoned.
Le vison d’Europe est un des mammifères les plus rares et vit peut-être encore en Bretagne.
Vizon Europa, ur bronneg tremen ral, a vev hiniennoù anezho e Breizh c’hoazh marteze.
Les beaux espaces sont gagnés par le « mitage » foncier, que les acquisitions par le Conservatoire du littoral ne peuvent endiguer. 
E-touez an traoù diaes ha da brederiañ emañ “peñseliadur an arvor” n’hall ket Mirerezh an Aod talañ outañ a-walc’h.
La qualité des eaux est en péril et le phénomène des « marées vertes » n’en est que la partie visible. 
Fall eo an dourioù-red dre vras, hag al lanvadoù glazid n’int nemet un arouez eus ar gwall-se.
Un des autres défis de ces prochaines décennies sera sûrement la gestion des espèces « invasives », tels la crépidule, le rat musqué, le ragondin, les écrevisses américaines, de nombreux insectes et diverses plantes qui mettent à mal la biodiversité locale.
Un dra all c’hoazh eo ar spesadoù aloubus, spesadoù plant ha loened deuet a-bell-vro hag a laka en arvar loened ha plant ar vro, evel ar c’hrepudila, ar razhed-musk, an avanked-Spagn, grilhed-Amerika, meur a seurt amprevaned ha plant…
Géotopes d’intérêt international
Geotopoù gant un dalvoudegezh etrebroadel
Zone de l’Elona quimperiana (escargot de Quimper)
Takad an Elona quimperiana (maligorn Kemper)
Zone de salmonidés dominants dans les cours d’eau
Takad gant eogeged dreist-holl er stêrioù
Réserve de la biosphère de la mer d’Iroise
Mirva bevgelc’h an Hirwazh
Fruits d’une longue cohabitation
A-gevret gant an dud e vevont abaoe un hir hoal
Les races bovines du groupe celtique sont caractérisées par un corps petit et fin (les plus petites au monde), des robes souvent noires, blanches ou pie, une production laitière considérable compte tenu de leur taille, des qualités beurrières exceptionnelles, alliées à une bonne longévité et une très grande rusticité. 
Ar gouennoù saout eus ar skourr keltiek a vez moan ha bihan o ment (ar reoù vihanañ er bed). Du, gwenn pe brizh e vez alies o blevenn. Daoust d’o ment ez int mat-kenañ da reiñ laezh, eus ar c’hentañ evit an amann. Mont a reont da gozh, n’int ket techet d’ar c’hleñvedoù ha divizus int.
Les races bretonnes, pourtant encore largement diffusées au début du xxe siècle, ont disparu ou ont bien failli disparaître, pas seulement par désintérêt économique mais également par volontarisme dirigiste. 
Daoust da se ez eo bet darbet dezho mont da get en eil hanterenn an xxvet pa oant ken niverus c’hoazh e penn kentañ ar c’hantved-se, n’eo ket evit abegoù ekonomikel hepken met ivez diwar youl ar re a oa e penn ar jeu.
La pie rouge bretonne a disparu dans les années 1970 et la guingampaise, un peu plus tôt mais elle persiste au travers de la « canadienne ». 
Da get eo aet ar saout brizhruz er bloavezhioù 1970, da get ivez saout Gwengamp, met diwarno eo ganet ar “ganadianenn”.
Les autres n’ont dû leur renouveau qu’à l’intérêt de quelques éleveurs. 
N’eo savet ar gouennoù all dreist o bec’h nemet a-drugarez da youl greñv un dornadig saverien.
C’est le cas de la froment du Léon, de l’armoricaine, résultant du croisement de la pie-rouge avec du sang Durham, et enfin de l’emblématique pie-noire. 
Kement-se eo a zo c’hoarvezet gant saout melen pe brizhvelen Leon, ha gant an arvorigenn, deuet diwar berliñchañ saout brizhruz gant gwad Durham, hag ivez gant ar saout brizhdu, ar reoù anavezetañ.
La nantaise provient, pour sa part, du groupe alpin et était utilisée pour la traction tout en étant bonne laitière et beurrière comme les autres bretonnes. 
Gouenn saout Naoned a zeu-hi eus skourr an Alpoù. Ul loen-tenn e oa, met mat e oa ivez da reiñ laezh hag amann evel gouennoù all Breizh.
Le cheval occupe une place exceptionnelle dans l’histoire des Celtes et des Bretons. 
Dibar eo plas ar c’hezeg en istor ar Gelted hag ar Vrezhoned.
Les races anciennes ont disparu aux cours de ces derniers siècles sous l’influence des haras nationaux qui voulaient développer des chevaux utilisables par l’armée en les alourdissant considérablement. 
Aet eo da get ar gouennoù kozh er c’hantvedoù diwezhañ-mañ avat, war atiz ar greoù broadel a glaske kaout kezeg pounner, mat evit an arme.
C’est l’origine du trait et du postier. 
Eno emañ orin ar marc’h-tenn hag ar marc’h hanterbouez.
Pour cela, défense était faite de posséder des chevaux entiers sous peine de confiscation et d’amende. 
Evit se e oa difennet kaout mirc’hi-kalloc’h dindan boan a dell-gastiz pe dilam.
Les bidets bretons (proches de l’Exmoor britannique) disparurent vers le milieu du XIXe siècle de même que le bidet d’Ouessant, guère plus grand qu’un Shetland. 
Aet eo da get bidedoù Breizh (kar-tost d’an Exmoor a gaver e Breizh-Veur) e-kreiz an XIXvet kantved, koulz ha bided Eusa, na oa ket kalz brasoc’h eget ur Shetland.
Le cheval de selle breton de Corlay, lui, a été fondu dans le selle français. 
Enteuzet eo bet jav Korle er c’hezeg skañv gall.
La Bretagne était une très grande exportatrice de miel au Moyen Âge. 
Er grennamzer e veze ezporzhiet kalz mel gant Breizh.
L’abeille noire bretonne a trouvé un refuge à Ouessant pour la protéger des contaminations. 
Ranket ez eus bet kas gwenan du da Eusa a-benn o gwareziñ diouzh ar c’hleñvedoù.
De race noire également, les moutons de cette même île sont les plus petits au monde.
Du eo ivez maoutiged Eusa, ar ouenn deñved vihanañ er bed.
Vache brune de Guingamp
Saout ruzdu Gwengamp
Vache pie noir de Rennes
Saout brizhdu Roazhon
Poule coucou de Rennes
Yer briket Roazhon
Conservatoire de l’abeille noire bretonne
Mirva gwenan du Breizh
Lieux d’Angleterre et des Lowlands d’Ecosse où l’on a compté les moutons en « brittonique » jusqu’au XXe siècle
Lec’hioù eus Bro-Saoz hag izeldirioù bro-Skos ma veze kontet an deñved e “predeneg” betek an XXvet kantved
Le cœur de la Bretagne bat au son de la langue bretonne, à l'unisson de son patrimoine, de sa diversité, de sa singularité
Talmiñ a ra kalon Breizh ouzh lusk he yezh, hag a-unan gant he glad, he lies doare, he fersonelezh
Comme toute langue, la langue bretonne présente des variantes selon les endroits où on la parle. 
Evel kement yezh a zo e vez arlivioù gant ar brezhoneg hervez al lec’hioù.
Au fur et à mesure que l’on se déplace, de petites différences se font jour, avec parfois quelques lignes de fracture plus importantes, ce qui fait qu’au bout d’un moment des différenciations plus ou moins sensibles apparaissent. 
Bep ma’z eer dre ar vro e vez klevet tamm-ha-tamm traoù hag a cheñch, gwechig an amzer e verzer kemmoù brasoc’hik, ha dre-se e teu anat diforc’hioù bras pe vrasoc’h.
C’est ce que l’on appelle la variation dialectale. 
Graet e vez rannyezhoù eus rannoù bras ur yezh hervez perzhioù hag a gaver dibar.
Ce qui est tout à fait naturel a été parfois ressenti de façon plus accentuée en Bretagne, et cela pour plusieurs raisons. 
An fedoù naturel-se a zo gwashaet e Breizh evit meur a abeg.
Le français académique, longtemps seule langue de l’instruction et de l’administration, est une des rares langues qui n’accepte pas ces variations spatiales.  Le breton n’a pas pu jouir d’un enseignement généralisé auprès de la population. 
Galleg an Akademiezh, yezh nemeti ar velestradurezh hag an deskadurezh e-pad pell, n’eo ket evit hulmañ an diforc’hioù-se, hag ar vrezhonegerien n’o deus ket gallet bezañ desket en o yezh na dre o yezh.
On a l’habitude de diviser la langue bretonne en quatre grands ensembles, le cornouaillais, le léonard, le trégorrois et le vannetais, correspondant en cela aux quatre évêchés, à une époque où l’Église était le principal vecteur de l’écrit. 
Boas eur da rannañ ar brezhoneg e peder rann vras: brezhoneg Leon, brezhoneg Treger, brezhoneg Kernev ha brezhoneg Gwened, da lavaret eo mont da heul an eskoptioù kozh, pa oa ar re-mañ e penn a-raok ar brezhoneg skrivet.
Ce sont plus des « dialectes sociologiques » qu’autre chose, de grandes aires dans lesquelles les locuteurs se reconnaissent, car les linguistes s’y retrouvent moins. 
“Rannyezhoù kevredigezhel” int kentoc’h eget “rannyezhoù yezhoniel”, da lavaret eo ar pezh a soñj d’ar vrezhonegerien kentoc’h eget ar pezh a soñj d’ar yezhoniourien.
Selon les critères que l’on prend en compte, on peut plus sûrement voir soit un breton du nord et un breton du sud, soit un breton de l’ouest et un breton de l’est, des zones plus archaïsantes (Vannes et Léon) opposées à des zones plus innovantes (grande diagonale entre Trégor et Cornouaille). 
Ar re ziwezhañ-mañ a gav kentoc’h ur brezhoneg eus an hanternoz hag ur brezhoneg eus ar su, pe neuze ur brezhoneg eus ar c’hornaoueg hag ur brezhoneg eus ar reter, pe c’hoazh ur brezhoneg gant kozhijennoù (Leon ha Gwened), hag ur brezhoneg gant nevezadennoù (ur veskell vras eus Treger da Gernev), kement-se holl hervez an dezverkoù a lakaer en a-raok.
La principale différence à l’oreille est la place de l’accent : très prononcé sur l’avant-dernière syllabe sur une grosse portion au nord-ouest d’une ligne allant de Paimpol à Concarneau et souvent dénommé « accent KLT » (pour Kernev, Leon, Treger), le reste se partageant entre deux autres systèmes d’accentuation, mais qui n’empêchent pas l’intercompréhension.
Ar pep heverkañ d’ar skouarn eo an taol-mouezh: war an eil diwezhañ er gwalarn d’ul linenn a ya eus Pempoull da Gonk-Kerne (a vez graet “taol-mouezh KLT” anezhañ alies, evit Kernev-Leon-Treger). Er peurrest e kaver daou zoare all da bouezmouezhiañ. Met n’eus hini ebet a vefe ur skoilh evit an intent.
Place de l’accent variable
Kemmus lec’h ar pouez-mouezh
Limite extrême du cornouaillais
Bevenn bellañ ar c’herneveg
Limite extrême du trégorrois
Bevenn bellañ an tregerieg
Limite extrême du vannetais
Beven bellañ ar gwenedeg
Isolats en Haute-Bretagne (dus à une pratique sociale ancienne du breton dans les villes et/ou à l’enseignement
Lec’hioù e Breizh-Uhel ma kaver ur vuhez vrezhonek e kêr hag er skolioù
Pourcentage de toponymes bretons
Dregantad a anvioù-lec’h brezhonek
Mélange léonard cornouaillais
Mesk leoneg-kerneveg
Cornouaillais à accent léonard
Kerneveg gant taol-mouezh leonek
Cornouaillais Quimper-Carhaix
Kerneveg Kemper ha Karaez
Mélange léonard trégorrois
Kemmesk leoneg-tregerieg
Mélange cornouaillais, trégorrois, vannetais
Tremen kerneveg, tregerieg, gwenedeg
Les brittophones aujourd'hui
Ar vrezhonegerien a-vremañ
Des brittophones décomplexés
Ur c’henavo d’ar vezh a-wechall
Le XXe siècle fut une période particulièrement difficile pour la langue bretonne. 
An XXvet kantved a zo bet ur gwall gantved evit ar brezhoneg.
À l’aube du siècle, jamais il n’y avait eu autant de personnes la pratiquant, et c’était la langue celtique la plus parlée au monde. 
E penn kentañ ar c’hantved-se ne oa bet biskoazh kement a dud ouzh e c’houzout, hag ar yezh keltiek komzet ar muiañ er bed e oa.
Deux guerres mondiales plus tard, émigration, révolution agricole, mais également pressions sociales et économiques de toutes sortes, marginalisation et interdictions ont entraîné une rupture de la chaîne parlée, et certains prédisaient même sa disparition avant le tournant du siècle. 
Daou vrezel-bed war-lerc’h en deus bet da c’houzañv, n’eo ket hepken diwar an divroañ hag ar cheñchamantoù drastus el labour-douar, met ivez diwar ar pouez sokial hag ekonomikel, ar brezel kaset da benn a-enep dezhañ, ken m’eo bet peuztorret chadenn ar yezh, kement ha ken bihan ma oa bet soñjet ez aje da get a-raok fin ar c’hantved-se.
La langue bretonne n’est plus aujourd’hui que la troisième langue celtique au vu du nombre de ses locuteurs. 
N’eo ken ar brezhoneg nemet an trede yezh keltiek komzet pa zalc’her kont eus niver ar yezherien.
Face à cette disparition programmée, de nombreux Bretons s’élevèrent en créant plusieurs associations destinées à la promouvoir. 
Evit mirout ouzh ar gwall donkad aozet evit ar yezh da zont da wir ez eus en em savet ur bern Bretoned, diazezet kevredigezhioù a bep seurt ganto da gas anezhi war-raok.
Par ailleurs, beaucoup de locuteurs continuaient à la pratiquer et elle se transmettait ainsi par « immersion ». 
Diouzh an tu all e veze kendalc’het d’ober ganti ha mont a rae evel-se a rumm da rumm dre “soubañ”.
Les années 1970 virent un regain d’intérêt et les débuts de l’enseignement, avec la création des écoles associatives Diwan (germe) en 1977, puis du réseau des écoles bilingues dans l’Éducation nationale, puis dans les écoles privées, autour, respectivement, des associations de parents d’élèves Div Yezh (deux langues) et Dihun (réveil). 
Er bloavezhioù 1970 e tommas muioc’h a dud ouzh ar brezhoneg ha savet e oa bet skolioù, e-maez ar rouedad ofisiel da gentañ, gant skolioù Diwan (e 1977), ha da heul en deskadurezh-Stad, ha war-lerc’h en deskadurezh prevez, war atiz ar c’hevredigezhioù Div Yezh ha Dihun.
La langue bretonne gagnait également en lisibilité en faisant son apparition dans la vie publique (signalétique bilingue, communication…), entraînant la création de l’Office de la Langue Bretonne en 1999, devenu un établissement public de coopération culturelle en 2010. 
Dont a reas ar brezhoneg er gouloù ivez adal ma voe gwelet er vuhez foran (panelloù divyezhek, kehentiñ…), ha savet Ofis ar Brezhoneg e 1999, deuet da vezañ un diazezadur publik a genlabour sevenadurel e 2010.
Si, de tout temps, des populations de langue bretonne ont existé hors de basse Bretagne, comme à Nantes ou à Rennes, les prospectives sur l’évolution démographique et sociologique de la Bretagne, avec le poids de plus en plus grand pris par l’axe Saint-Malo – Rennes – Nantes – Vannes, et la marginalisation croissante de l’ouest breton, montrent que la langue bretonne doit s’adapter une nouvelle fois, et la limite linguistique, qui fut souvent si mouvante par le passé, continuera à évoluer. 
A-viskoazh ez eus bet tud o vrezhonegañ e-maez eus Breizh-Izel, e Naoned pe e Roazhon da skouer, met pa weler war be du ec’h emdro ar boblañs, gant ar pouez brasoc’h-bras a vo gant an ahel Sant-Maloù – Roazhon – Naoned – Gwened, ha gant digresk pouez kornaoueg ar vro, ha pa weler petra ’vo micherioù an amzer da zont, e c’haller soñjal e cheñcho c’hoazh bevenn ar yezh hag e ranko ar brezhoneg en em ober ouzh ar redioù-se ma venner e chomfe bev ha yac’h.
Aujourd’hui, selon les sources, le nombre total des locuteurs de breton pourrait être d’environ 500 000 (en comptant les locuteurs occasionnels, et ceux qui comprennent sans la pratiquer).
Hiziv an deiz, hervez an enklaskoù, e c’hallfe niver ar vrezhonegerien sevel d’ur 500 000 bennak (mar dalc’her kont koulz eus ar re a gomz, hag eus ar re a oar hep ober nemeur gantañ).
Nombre estimé de brittophones par pays
Niver a vrezhonegerien priziet dre vro
Pourcentage de brittophones par rapport à la population totale
Dregantad a vrezhonegerien diouzh ar boblañs hollek
Communes signataires de la charte Ya d’ar brezhoneg
Kumunioù o deus sinet ar garta Ya d’ar brezhoneg
Voix romane de la Bretagne
Mouezh romanek Breizh
Le gallo fait partie du domaine de la « langue d’oïl » — dont est issu le français — au même titre que, par exemple, le picard, le normand ou le wallon. 
Galleg Breizh-Uhel, pe gallaoueg, a zo un darn eus ar “yezh oïl” — diwarni eo bet ganet ar galleg — evel m’eo ivez ar pikardeg, an normanteg, ar walloneg, ha meur a hini all c’hoazh.
En 2004, le Conseil régional a reconnu le breton et le gallo comme « langues de la Bretagne, au côté de la langue française ». 
E 2004 eo bet anavezet ar brezhoneg hag ar gallaoueg, gant ar C’huzul-rannvro, da “yezhoù Breizh, e-skoaz ar galleg”.
Il est également reconnu par les instances gouvernementales (1988, 1999, 2001), comme la Direction générale à la langue française et aux langues de France, chargée de la politique linguistique. 
Degemeret eo bet ivez gant an ensavioù gouarnamant (1988, 1999, 2001), evel Pennrenerezh ar galleg ha yezhoù ar Frañs, e karg eus ar politikerezh yezh.